text: тұзкөл іле алабындағы көл. алматы облысы райымбек ауданы жеріндегі кеген өзенінің сол жағалауында, қарасаз ауылынан шығысқа қарай 12 14 км жерде орналасқан. көл теңіз деңгейінен 1951 биіктікте жатыр. аумағы 6,6 км2, ұзындығы 5,7 км, енді жері 2,1 км, жағалауының ұзындығы 16,6 км, тереңд. 0,3 м, жауын-шашын мол жылдары және көктем мен күз айларында деңгейі 0,5 0,6 м-ге дейін көтеріліп, аумағы 8,5 км2-ге дейін ұлғаяды. жағалауы жайпақ, батпақты, суы ащы. көктемде және қыста мал суаруға болады. шығыс жағалауының батпақты-сазды жерінде қамыс, құрақ қалың өскен. қар, жаңбыр және жер асты суымен толығады. жағалауы жайылым.